ผมคิดว่าเรื่องราวได้เริ่มขึ้น
อาจจะย้อนกลับไปในช่วง 1960
ตอนผมอายุเจ็ดหรือแปดขวบเห็นจะได้
นั่งดูสารคดีของ ชาร์ค คุสโต (Jacques Cousteau) บนพื้นห้องรับแขก
โดยใส่หน้ากากและตีนกบไปด้วย
และหลังจากจบแต่ละตอน ผมก็จะลุดไปที่อ่างอาบน้ำ
แล้วว่ายไปรอบๆอ่างและมองที่รูระบายน้ำ
เพราะมันเป็นสิ่งเดียวที่มีให้มอง
และเมื่อผมอายุได้ 16
ผมก็เริ่มอาชีพในสายวิทยาศาสตร์ทางทะเล
เกี่ยวกับการสำรวจและดำน้ำ
และใช้ชีวิตอยู่ในที่พักใต้น้ำ เหมือนกับสิ่งนี้ นอกชายฝั่งฟลอริด้า คียส์ (Florida Keys)
เป็นเวลาทั้งหมด 30 วัน
ไบรอัน สเคอร์รี่ (Brian Skerry) ถ่ายรูปนี้ ขอบคุณมาก ไบรอัน
และผมได้ดำน้ำไปกับเรือดำน้ำลึกต่างๆรอบโลก
แล้วลำนี้คือเรือดำน้ำที่ดำได้ลึกที่สุดในโลกลำหนึ่ง
ดำเนินการโดยรัฐบาลประเทศญี่ปุ่น
ซิลเวีย เอิร์ล (Sylvia Earle) และ ผม
อยู่ในคณะเดินทางของเรือดำน้ำลำนี้
เมื่อ 20 ปีที่แล้วในประเทศญี่ปุ่น
และในการดำน้ำของผม ผมดำลงไป 18,000 ฟุต
ลงไปยังบริเวณที่ผมคิดว่า
จะเป็นที่รกร้างว่างเปล่าที่บริสุทธิ์ใต้พื้นทะเล
แต่เมื่อผมลงไปถึงที่นั่น ผมได้พบ
ขยะพลาสติกและซากอื่นๆมากมาย
มันเป็นจุดเปลี่ยนในชีวิตของผมจริงๆ
ผมได้เริ่มตระหนัก
ว่าผมไม่สามารถแค่สนุกสนาน กับวิทยาศาสตร์และการสำรวจได้
ผมต้องประยุกต์มันเข้ากับบริบท
ผมต้องมุ่งไปที่เป้าหมายของการอนุรักษ์
ดังนั้นผมจึงเริ่มต้นทำงาน
กับ เนชั่นแนล จีโอกราฟฟิค โซไซตี้ (National Geographic Society) และ ที่อื่นๆ
และนำการเดินทางไปยังทวีปแอนตาร์คติกา
ผมได้นำการเดินทางไปดำน้ำสามครั้ง ที่แอนตาร์คติกา
เมื่อ 10 ปีที่แล้ว เป็นการเดินทางต้นแบบ
ซึ่งเราไปสำรวจภูเขาน้ำแข็งใหญ่นั้น ชื่อ B-15
ซึ่งเป็นภูเขาน้ำแข็งที่ใหญ่ที่สุดในประวัติศาสตร์ที่แยกแตกออกมาจากธารน้ำแข็งรอส (Ross)
แล้วเราก็ได้พัฒนาเทคนิค
สำหรับการดำน้ำในและใต้ภูเขาน้ำแข็ง
เช่น แผ่นให้ความร้อนบนไตของเรา
ซึ่งมีแบตเตอรี่ที่เราต้องลากไปด้วย
เพื่อที่เวลาเลือดไหลเวียนผ่านไตของเรา
มันจะได้รับความอบอุ่นเล็กน้อย
ก่อนที่จะไหลเวียนกลับเข้าสู่ร่างกายของเรา
แต่หลังจากการเดินทางสามครั้งไปแอนตาร์คติกา
ผมก็ตัดสินใจว่าน่าจะเป็นการดีกว่าที่จะทำงานในน่านน้ำที่อุ่นขึ้น
และในปีเดียวกันนั้น เมื่อ 10 ปีที่แล้ว
ผมมุ่งหน้าทางเหนือไปยังหมู่เกาะฟีนิกซ์ (Phoenix Islands)
และผมกำลังจะเล่าเรื่องราวนี้ให้คุณฟังในอีกอึดใจ
แต่ก่อนที่ผมจะเล่า ผมอยากให้คุณครุ่นคิดเกี่ยวกับกราฟนี้ซักครู่
คุณอาจจะเคยเห็นมันในรูปแบบอื่น
แต่เส้นด้านบนคือจำนวนของพื้นที่อนุรักษ์
บนพื้นดินทั่วโลก
คิดเป็นประมาณ 12 เปอร์เซนต์
คุณจะเห็นได้ว่ามันเป็นเหมือนไม้ฮอกกี้ชี้ขึ้น
ในช่วงปี 1960 และ 1970
และมันอยู่ในช่วงเส้นโค้งที่สวยงามตอนนี้
อาจจะเป็นเพราะว่า
มันเป็นช่วงที่ทุกคนตระหนักถึงสิ่งแวดล้อม
และ วันสิ่งแวดล้อมโลก (Earth Day)
และสิ่งอื่นๆที่เกิดขึ้นในช่วงทศวรรษ 1960 กับชาวฮิปปี้ และอื่นๆ
ผมคิดว่า มันมีผลจริงๆต่อความตระหนักถึงของผู้คนทั่วโลก
แต่บริเวณอนุรักษ์ทางทะเล
นั้นเป็นเส้นแบนเรียบ
จนกระทั่งตอนนี้ -- มันดูเหมือนจะเริ่มกระเตื้องขึ้น
และผมเชื่อว่าเราอยู่ในจุดเริ่มของไม้ฮอกกี้ชี้ขึ้น
สำหรับพื้นที่อนุรักษ์ในมหาสมุทร
ผมคิดว่าเราน่าจะไปถึงจุดนั้นเร็วกว่านี้
ถ้าเราสามารถมองเห็นสิ่งที่เกิดขึ้นในมหาสมุทรได้
เหมือนกับที่เราสามารถเห็นสิ่งที่เกิดขึ้นบนพื้นดิน
แต่โชคร้ายที่มหาสมุทรนั้นมืดแสง
และเราไม่สามารถเห็นสิ่งที่เกิดขึ้นได้
ดังนั้นเราจึงล้าหลังในเรื่องการปกปักษ์รักษา
แต่การดำน้ำลึก ความสามารถในการจมลงไป
และงานอื่นๆทั้งหมดที่เราตั้งมั่นจะทำที่นี่
จะช่วยไขความกระจ่างได้
เอาล่ะ หมู่เกาะฟีนิกซ์อยู่ตรงไหน?
มันเคยเป็นบริเวณเขตอนุรักษ์ทางทะเลที่ใหญ่ที่สุดในโลก
จนกระทั่งถึงเมื่อสัปดาห์ที่แล้ว
เมื่อหมู่เกาะชาโกส (Chagos Archipelago) ถูกประกาศ
มันตั้งอยู่กลางมหาสมุทรแปซิฟิค ห่างออกไปห้าวันจากทุกที่
ถ้าคุณอยากไปหมู่เกาะฟีนิกซ์
ต้องใช้เวลาห้าวันจากฟิจิ
ห้าวันจากฮาวาย และห้าวันจากซามัว
มันตั้งอยู่ห่างออกไปใจกลางมหาสมุทรแปซิฟิค
ใกล้ๆเส้นศูนย์สูตร
ผมไม่เคยได้ยินชื่อหมู่เกาะนี้เลยเมื่อ 10 ปีที่แล้ว
ไม่เคยได้ยินชื่อประเทศคิริบาติที่ปกครองเกาะนี้ด้วยเช่นกัน
จนกระทั่งเพื่อนของผมสองคนซึ่งดำเนินการเรือดำน้ำแบบกินอยู่ที่ฟิจิ
พูดว่า "เกรก คุณจะนำทางการสำรวจทางวิทยาศาสตร์ที่หมู่เกาะเหล่านี้ไหม?
ไม่เคยมีการดำน้ำที่นี่มาก่อนเลย"
แล้วผมก็ตอบว่า "ได้ซิ
แต่บอกผมหน่อยว่ามันตั้งอยู่ที่ไหนและประเทศใดปกครองเกาะเหล่านี้"
นั้นเลยทำให้ผมได้รู้จักหมู่เกาะนี้
และไม่รู้เลยว่าผมกำลังเข้าไปเกี่ยวข้องกับอะไรบ้าง
แต่ผมตอบตกลงสำหรับการผจญภัย
ผมจะแสดงให้คุณเห็นถึงเขตพื้นที่อนุรักษ์หมู่เกาะฟีนิกซ์เล็กน้อย
มันเป็นส่วนของโลกที่น้ำลึกมาก
ความลึกโดยเฉลี่ยประมาณ 12,000 ฟุต
มีภูเขาใต้ทะเลจำนวนมากในบริเวณหมู่เกาะฟีนิกซ์
ซึ่งเป็นส่วนพิเศษของเขตพื้นที่อนุรักษ์นี้
ภูเขาใต้ทะเลนี้สำคัญมากสำหรับความหลากหลายทางชีวภาพ
จริงๆแล้วมีภูเขาในมหาสมุทรอยู่มากกว่าบนบกซะอีก
นี่เป็นข้อมูลที่น่าสนใจ
และหมู่เกาะฟีนิกซ์นั้นอุดมไปด้วยภูเขาใต้ทะเลมากมาย
ดังนั้นมันจึงลึก -- คิดภาพในลักษณะพื้นที่สามมิติขนาดใหญ่
พื้นที่สามมิติที่ลึกมากๆ
เต็มไปด้วยฝูงปลาทูน่า ปลาวาฬ
และชีวิตสัตว์ทะเลลึกอื่นๆทุกประเภท
แบบที่เราไม่เคยเห็นมาก่อน
นั้นคือเรือที่พาเรามาที่นี่
เพื่อการศึกษานี้ ในช่วงแรก
และนี่คือหน้าตาของหมู่เกาะนี้ซึ่งคุณจะเห็นได้ในพื้นหลัง
มันอยู่สูงจากระดับน้ำทะเลนิดเดียวเท่านั้น
และไม่มีการอยู่อาศัย ยกเว้นเกาะหนึ่ง
ซึ่งมีผู้ดูแลอยู่บนเกาะประมาณ 35 คน
และตลอดเวลาที่ผ่านมาส่วนใหญ่ก็ไม่มีการอยู่อาศัย
เพราะแม้กระทั่งในสมัยโบราณ
หมู่เกาะเหล่านี้ไกลเกินไป
จากแสงสว่างของฟิจิ และ ฮาวาย และ ตาฮิติ
สำหรับนักเดินสมุทรชาวโพลีนีเซียนโบราณ
ซึ่งเดินทางไปทั่วมหาสมุทรแปซิฟิค
แต่เราก็ไปถึงที่นั่น
และผมก็มีโอกาสทั้งส่วนตัวและโอกาสทางวิทยาศาสตร์ที่น่ามหัศจรรย์และไม่เหมือนใคร
ที่ได้มาถึงสถานที่ที่ไม่เคยมีใครดำน้ำมาก่อน
ที่ได้มาถึงเกาะนี้แล้วก็นึกว่า "โอเค เราจะดำน้ำตรงไหนดี?
ลองตรงนั้นล่ะกัน"
แล้วก็กระโดดลงน้ำ
ทั้งชีวิตส่วนตัวและชีวิตทำงานของผมก็เปลี่ยนไป
ทันใดนั้น ผมได้เห็นโลก
ที่ผมไม่เคยได้เห็นมาก่อนในมหาสมุทร --
ฝูงปลาที่หนาแน่นมาก
พวกมันบดบังแสงที่ลอดส่องลงมาจากพื้นผิวน้ำ
แนวปะการังที่ต่อเนื่อง
แข็งแรงและมีสีสัน
ปลาใหญ่ทุกหนแห่ง
กระเบนราหู
มันเป็นระบบนิเวศน์ -- ปลานกแก้ววางไข่
นี่เป็นปลานกแก้วจมูกยาว (longnose parrotfish) ประมาณ 5,000 ตัววางไข่
ที่บริเวณทางเข้าเกาะหนึ่งในหมู่เกาะฟีนิกซ์
คุณจะเห็นว่าปลาเหล่านี้ว่ายเป็นวงขึ้นไป
และมีบริเวณขุ่นขาวตรงนั้น
ซึ่งเป็นที่ที่มันแลกเปลี่ยนไข่และสเปิร์มเพื่อการสืบพันธุ์
กิจกรรมที่มหาสมุทรควรจะทำ
แต่ต้องฝ่าฟันที่จะทำในหลายๆบริเวณขณะนี้
เนื่องมาจากกิจกรรมของมนุษย์
หมู่เกาะฟีนิกซ์และบริเวณต่างๆใกล้เส้นศูนย์สูตรของโลก
สำคัญมากสำหรับการประมงปลาทูน่า
โดยเฉพาะปลาทูน่าคลีบเหลือง (yellowfin tuna)ซึ่งคุณเห็นตรงนี้
หมู่เกาะฟีนิกซ์เป็นสถานที่หลักของปลาทูน่า
และฉลาม -- เราได้เจอปลาฉลามในการดำน้ำช่วงแรกๆ
มากถึง 150 ตัวในครั้งเดียว
ซึ่งเป็นตัวบ่งชี้
ถึงระบบที่แข็งแรงมาก สมบูรณ์มากๆ
ผมจึงคิดว่าฉาก
ของธรรมชาติอันดิบสมบูรณ์ไม่รู้จบ
จะคงอยู่ตลอดไป
แต่ในที่สุดมันก็มาถึงจุดสิ้นสุด
และเราได้สำรวจพื้นผิวของหมู่เกาะด้วยเช่นกัน --
เป็นที่วางไข่ของนกที่สำคัญมาก
เป็นสถานที่วางไข่สำหรับนกที่สำคัญที่สุดในมหาสมุทรแปซิฟิค แล้วก็ในโลกด้วย
แล้วการเดินทางของเราก็เสร็จสิ้น
นี่คือบริเวณนั้นอีกครั้ง
คุณจะเห็นหมู่เกาะ -- มีแปดเกาะ --
ที่ชูขึ้นเหนือน้ำ
ยอดเขาที่ยังไม่โผล่พ้นผิวน้ำ คือ ภูเขาใต้น้ำ
จำไว้ว่า ภูเขาใต้น้ำกลายเป็นเกาะเมื่อมันโผล่พ้นผิวน้ำ
แล้วอะไรคือบริบทของหมู่เกาะฟีนิกซ์?
มันตั้งอยู่ที่ตรงไหน?
มันมีอยู่ในสาธารณรัฐคิริบาติ
และคิริบาติตั้งอยู่ที่มหาสมุทรแปซิฟิคตอนกลาง
ในหมู่เกาะสามกลุ่ม
ทางตะวันตกมีหมู่เกาะกิวเบิร์ต (Gilbert Islands)
ตรงกลางมีหมู่เกาะฟีนิกซ์
ซึ่งเป็นหัวข้อที่เรากำลังพูดถึงอยู่
และทางตะวันออกเรามีหมู่เกาะไลน์ (Line Islands)
มันเป็นประเทศเกาะที่เกิดจากหินปะการัง (atoll) ที่ใหญ่ที่สุดในโลก
มันมี
คนอยู่ประมาณ 110,000 คน
กระจายออกไปในเกาะมากกว่า 33 เกาะ
ควบคุมมหาสมุทร 3.4 ล้านคิวบิกไมล์
ซึ่งคิดเป็นระหว่างหนึ่งถึงสองเปอร์เซนต์
ของน่านน้ำมหาสมุทรบนโลก
และแรกๆที่ผมไปที่นั่น --
ผมแทบจะไม่รู้จักชื่อของประเทศนี้เลย เมื่อ 10 ปีที่แล้ว --
และผู้คนก็จะถามผมว่า
"คุณไปสถานที่ที่ชื่อว่า คิริบาติ ทำไม?"
แล้วมันก็ทำให้ผมนึกถึงเรื่องตลกเก่าๆ
ที่โจรปล้นธนาคารเดินออกมาจากศาล ถูกใส่กุญแจมือ
แล้วผู้สื่อข่าวก็ตะโกนว่า "เฮ้ วิลลี่ ทำไมคุณถึงปล้นธนาคาร?"
แล้วเขาก็ตอบว่า "เพราะนั่นเป็นที่ที่เงินทั้งหมดอยู่"
แล้วผมก็ตอบผู้คนว่า "ทำไมผมถึงไปคิริบาติน่ะหรือ?
เพราะนั่นคือที่ที่มหาสมุทรทั้งหมดอยู่"
เกาะเหล่านี้หลักๆคือประเทศเดียว
ซึ่งควบคุมน่านน้ำใกล้เส้นศูนย์สูตรส่วนใหญ่
ในมหาสมุทรแปซิฟิคตอนกลาง
มันยังเป็นประเทศ
ที่เผชิญอันตรายอย่างเลวร้าย
ระดับน้ำทะเลกำลังสูงขึ้น
และคิริบาติ เช่นเดียวกับ 42 ประเทศอื่นๆในโลก
จะจมอยู่ใต้น้ำในอีก 50 ถึง 100 ปี
เนื่องมาจากความเปลี่ยนแปลงทางสภาพอากาศ
และการเพิ่มขึ้นของระดับน้ำทะเลจากการขยายตัวของอุณหภูมิที่เกี่ยวข้อง
และการละลายของน้ำจืดลงสู่มหาสมุทร
หมู่เกาะโผล่พ้นขึ้นมาแค่หนึ่งถึงสองเมตร
เหนือพื้นผิวทะเล
บางเกาะก็จมไปใต้น้ำแล้วด้วย
ประเทศเหล่านี้เผชิญกับปัญหาที่แท้จริง
เราในฐานะโลกเผชิญปัญหา
ว่าเราจะทำยังไงกับเพื่อนผู้อยู่อาศับบนโลกที่ร่อนเร
ผู้ซึ่งไม่มีบ้านบนโลกนี้อีกต่อไป
ประธานาธิบดีของประเทศมัลดีฟส์
จัดการประชุมสภาเพื่อล้อเลียน
ใต้น้ำเมื่อเร็วๆนี้
เพื่อเน้นให้เห็นถึงความทุกข์อันเลวร้ายของประเทศเหล่านี้
ดังนั้นมันจึงเป็นสิ่งที่เราควรจะให้ความสนใจ
แต่กลับมาที่หมู่เกาะฟีนิกซ์
ซึ่งเป็นหัวข้อของการพูดครั้งนี้
หลังจากที่ผมกลับมา ผมก็พูดว่า
โอเค นี่มันน่าทึ่งมาก สิ่งที่เราค้นพบ
ผมอยากจะกลับไปและบอกสิ่งเหล่านี้กับรัฐบาลของคิริบาติ
ซึ่งอยู่ที่ทาราวา (Tarawa)
กลุ่มที่อยู่ทางตะวันตกสุด
ผมก็เลยเริ่มติดต่อพวกเขา --
เพราะอันที่จริงแล้วพวกเขาให้ใบอนุญาตผมในการสำรวจนี้ --
แล้วผมก็บอกว่า "ผมอยากจะไปพบและบอกเล่าสิ่งที่ผมค้นพบ"
และด้วยเหตุผลบางประการพวกเขาไม่อยากให้ผมไปพบ
หรือมันยากที่จะหาเวลาและสถานที่ แล้วก็ใช้เวลาพอสมควร
แต่ในที่สุด พวกเขาก็บอกว่า "โอเค คุณมาพบเราได้
แต่ถ้าคุณจะมา คุณจะต้องเลี้ยงอาหารกลางวัน
ทุกคนที่มาร่วมสัมมนา"
ผมจึงพูดว่า "โอเค ผมยินดีจะเลี้ยงอาหารกลางวัน
ก็สั่งทุกอย่างที่ทุกคนต้องการมาล่ะกัน"
ดังนั้น เดวิด โอบูรา (David Obura) นักชีววิทยาแนวปะการัง และผมก็เดินทางไปที่ทาวารา
แล้วเราก็นำเสนอผลงานประมาณสองชั่วโมง
เกี่ยวกับการค้นพบอันน่าทึ่งที่หมู่เกาะฟีนิกซ์
ประเทศไม่เคยรู้สิ่งนี้มาก่อน พวกเขาไม่เคยมีข้อมูลจากบริเวณนี้
พวกเขาไม่เคยมีข้อมูลใดๆจากหมู่เกาะฟีนิกซ์เลย
หลังจากการพูดครั้งนั้น รัฐมนตรีการประมงเดินมาหาผม
แล้วเขาก็พูดว่า "เกรก คุณรู้ไหม
ว่าคุณเป็นนักวิทยาศาสตร์คนแรก
ที่กลับมา
และบอกเราเกี่ยวกับสิ่งที่คุณทำ"
เขาพูดว่า "เรามักจะให้ใบอนุญาตเป็นประจำ
สำหรับการวิจัยในน่านน้ำของเรา
แต่เรามักจะได้รับข้อความหลังจากสองถึงสามปีต่อมา
หรือไม่ก็แค่สำเนาบทความ
แต่คุณเป็นคนแรกที่กลับมาและบอกเราเกี่ยวกับสิ่งที่คุณทำ
และเราซาบซึ้งใจมาก และเราจะเลี้ยงอาหารกลางวันคุณวันนี้
คุณว่างสำหรับอาหารเย็นด้วยไหม?"
ซึ่งผมว่างสำหรับอาหารเย็น
ผมจึงไปรับประทานอาหารเย็นกับรัฐมนตรีการประมงของคิริบาติ
และในช่วงระหว่างอาหารเย็น
ผมก็ได้เรียนรู้ว่าคิริบาติมีรายได้ส่วนใหญ่ --
เป็นประเทศที่ยากจนมาก --
แต่มีรายได้หลักๆ
มาจากการขายใบอนุญาตให้ประเทศต่างชาติ
มาจับปลาไปจากน่านน้ำ
เพราะคิริบาติเองไม่มีศักยภาพ
ที่จะจับปลาด้วยตัวเอง
และข้อตกลงที่พวกเขาทำขึ้น
คือ ประเทศที่กอบโกยออกไป
จะให้คิริบาติห้าเปอร์เซนต์
ของมูลค่าสิ่งที่จับได้
ดังนั้นถ้าประเทศอเมริกา
กอบโกยล้านดอลล่าร์
ของมูลค่ากุ้งลอบสเตอร์ไปจากแนวปะการัง
คิริบาติจะได้ 50,000 ดอลล่าร์
คุณรู้ไหม มันดูเหมือนจะไม่ใช่ข้อตกลงที่ดีเลยสำหรับผม
ผมจึงถามรัฐมนตรีในขณะที่ทานอาหารเย็น
ผมถามว่า "คุณจะลองพิจารณาสถานการณ์
ที่คุณยังคงได้รับรายได้ --
เราคิดและคำนวณมูลค่าของทรัพยากรว่ามีอยู่เท่าไร --
แต่คุณปล่อยปลาและฉลาม
และกุ้งไว้ในทะเลอย่างเดิม?"
เขาหยุด และพูดว่า "ได้ เราอยากจะทำเช่นนั้น
เพื่อจัดการปัญหาการประมงมากเกินไป
และผมคิดว่าเราจะเรียกวิธีนี้ว่า ใบอนุญาตไม่จับปลา"
เขาคิดค้นคำว่า ใบอนุญาตไม่จับปลา
ผมจึงพูดว่า "ใช่ ใบอนุญาตไม่จับปลา"
ดังนั้น เราจากอาหารค่ำนั้นมา
โดยไม่รู้ว่าจะเริ่มจากจุดไหน
ผมกลับไปอเมริกาและเริ่มมองหา
เพื่อดูว่าผมจะหาตัวอย่างได้บ้างไหม
ที่ใบอนุญาตไม่จับปลา
ได้ถูกใช้
และกลายเป็นว่า มันไม่มีเลย
ไม่มีข้อตกลงทางทะเลใดๆ
ที่ประเทศไหนจะชดเชยให้กับการไม่จับปลา
มันมีเกิดขึ้นบนพื้นดิน
ในป่าฝนในอเมริกาใต้และแอฟริกา
ที่ซึ่งเจ้าของที่ดินได้รับค่าตอบแทน
สำหรับการไม่ตัดต้นไม้
และหน่วยงาน Conservation International ได้ร่วมตกลงในข้อตกลงบางฉบับนั้น
ผมจึงเดินทางไปที่ Conservation International
และนำเขาเข้ามาเป็นผู้ร่วมมือ
และผ่านกระบวนการต่างๆ
ในการประเมินมูลค่าทรัพยากรประมง
เพื่อตกลงว่าคิริบาติควรจะได้รับการชดเชยเท่าใด
มีปลาชนิดใดบ้าง
ชักชวนผู้ร่วมมือต่างๆเข้ามามากมาย --
รัฐบาลประเทศออสเตรเลีย
รัฐบาลประเทศนิวซีแลนด์ ธนาคารโลก (World Bank)
มูลนิธิโอ๊ค (The Oak Foundation) และ เนชั่นนอล จีโอกราฟฟิค (National Geographic)
เป็นผู้มอบทุนรายใหญ่เช่นกัน
แล้วเราก็ก่อตั้งอุทยานขึ้น
ด้วยความคิดของการสมทบทุน
ซึ่งจะครอบคลุมเท่าเทียมกับการสูญเสียรายได้จากค่าใบอนุญาตจับปลา
สำหรับประเทศยากจนนี้
เพื่อรักษาบริเวณนี้ไว้
เมื่อดำเนินขั้นตอนเหล่านี้มาได้ครึ่งทาง ผมได้พบกับประธานาธิบดีของคิริบาติ
ประธานาธิบดี อโนเต้ ธอง (President Anote Tong) --
เขาเป็นผู้นำที่สำคัญมาก
เป็นผู้มีวิสัยทัศน์ และ หัวก้าวหน้ามาก --
เขาบอกผมสองอย่างเมื่อผมเข้าไปหา
เขาพูดว่า "เกรก มันมีสองอย่างที่ผมอยากให้คุณทำ
อย่างแรก คือ จำไว้ว่าผมเป็นนักการเมือง
เพราะฉะนั้นคุณต้องออกไปทำงานกับรัฐมนตรีของผม
และโน้มน้าวประชาชนชาวคิริบาติว่านี่เป็นความคิดที่ดี
อย่างที่สอง ผมอยากให้คุณสร้างหลักการ
ที่จะคงอยู่เกินตำแหน่งประธานาธิบดีของผม
ผมไม่อยากทำอะไรอย่างนี้
ถ้ามันจะต้องหายไปหลังจากที่ผมโดนโหวตออกจากตำแหน่ง"
ดังนั้น เรามีความเป็นผู้นำที่เข้มแข็ง วิสัยทัศน์ที่ดี
วิทยาศาสตร์มากมาย ทนายความที่เกี่ยวข้องก็เยอะ
ขั้นตอนมากมายได้ถูกดำเนินเพื่อให้สำเร็จ
และโดยพิ้นฐานก็เพราะว่าคิริบาติตระหนัก
ว่ามันเป็นไปเพื่อผลประโยชน์ของพวกเขาเองที่จะทำสิ่งนี้
พวกเขาตระหนักว่าสิ่งนี้เป็นจุดมุ่งหมายร่วม
ที่พวกเขาสร้างขึ้น
ไปกับชุมชนการอนุรักษ์
หลังจากนั้นในปี 2002
เมื่อทุกอย่างกำลังเดินหน้าเต็มที่
ปรากฎการณ์ปะการังฟอกขาวก็เกิดขึ้นในหมู่เกาะฟีนิกซ์
นี่คือทรัพยากรที่เรากำลังปกปักษ์รักษา
แต่กลับกลายเป็นว่าเป็นปรากฎการณ์ความร้อนที่ร้อนที่สุด
ที่เราเคยเจอในการบันทึก
มหาสมุทรร้อนขึ้นเป็นบางครั้ง
และจุดที่ร้อนก็เกิดขึ้นและหยุด
อยู่ที่หมู่เกาะฟีนิกซ์เป็นระยะเวลาหกเดือน
มากกว่า 32 องศาเซลเซียสเป็นเวลาหกเดือน
หลักๆมันได้ฆ่า
60 เปอร์เซนต์ของปะการัง
ดังนั้น จู่ๆเราก็มีบริเวณที่เรากำลังปกปักษ์รักษา
แต่ตอนนี้มันกลายเป็นล้มตาย อย่างน้อยก็ในบริเวณปะการัง
แน่นอนว่าบริเวณทะเลลึกและทะเลเปิดนั้นยังดีอยู่
แต่ปะการังซึ่งทุกคนชอบดูนั้นตกอยู่ในอันตราย
อย่างไรก็ตาม ข่าวดีคือมันฟื้นตัวแล้ว
และฟื้นตัวอย่างเร็ว
เร็วกว่าปะการังอื่นๆที่เราเคยเจอ
ภาพนี้ถ่ายโดยไบรอัน สเคอร์รี่ เมื่อสองสามเดือนก่อน
เมื่อเรากลับไปที่หมู่เกาะฟีนิกซ์
และค้นพบว่า เนื่องจากมันเป็นเขตพื้นที่อนุรักษ์
และมีประชากรปลาที่อุดมสมบูรณ์
ซึ่งช่วยรักษาจำนวนสาหร่ายปกคลุมให้น้อย
และรักษาปะการังที่เหลือให้แข็งแรง
ปะการังก็กำลังแตกหน่อ มันกำลังแตกหน่อกลับมา
มันเหมือนกับมนุษย์
ที่มีโรครุมเร้ามากมาย
ยากที่จะฟื้นตัว คุณอาจจะตาย
แต่ถ้าคุณมีแค่โรคเดียวให้เผชิญ คุณก็จะดีขึ้นได้
และนั้นก็คือเรื่องราว ของสภาพอากาศที่เปลี่ยนแปลงร้อนขึ้น
มันคือสิ่งคุกคามอย่างเดียว
ผลกระทบเดียวที่ปะการังต้องเผชิญ
มันไม่มีการจับปลา ไม่มีมลพิษ ไม่มีการพัฒนาชายฝั่ง
ปะการังก็สามารถฟื้นตัวได้เต็มที่
ตอนนี้ผมจำมื้ออาหารเย็นที่ผมทาน กับรัฐมนตรีการประมงเมื่อ 10 ปีก่อน
เมื่อตอนที่เราเริ่มพูดเรื่องนี้ และผมรู้สึกตื่นเต้นระหว่างมื้ออาหารเย็นนั้น
และพูดว่า "ผมคิดว่าชุมชนการอนุรักษ์
จะเห็นดีเห็นงามกับความคิดนี้ ท่านรัฐมนตรี"
เขาหยุดและประสานมือและพูดว่า
"ใช่ เกรก
แต่ความยากจะอยู่ที่รายละเอียด" เขาพูด
และมันก็เป็นเช่นนั้นจริงๆ
10 ที่หลังนี้เป็นเรื่อง ของรายละเอียดแล้วรายละเอียดเล่า
ตั้งแต่กำหนดกฎเกณฑ์
ไปจนการเดินทางวิจัยหลายครั้งหลายครา
ไปจนแผนการสื่อสาร
อย่างที่ผมบอก ทีมงานทนายความ
เอกสารบันทึกความเข้าใจ (MOU)
การจัดตั้งคณะกรรมการพิทักษ์หมู่เกาะฟีนิกซ์ (Phoenix Islands Trust Board)
และขณะนี้เรากำลังอยู่ ในขั้นตอนจัดหาทุนสมทบเต็มที่
คิริบาติได้หยุดกิจกรรมกอบโกยต่างๆ
ไว้ที่สถานการณ์ปัจจุบัน ในขณะที่เรากำลังระดมทุนสมทบ
เราพึ่งจะมีการประชุมคณะกรรมการพิทักษ์เขตอนุรักษ์หมู่เกาะฟีนิกซ์ (PIPA Trust Board) ไปเมื่อสามสัปดาห์ที่แล้ว
ดังนั้นจะเห็นว่ามันปฏิบัติการจริงเต็มที่
เป็นรูปธรรมที่ชัดเจนและเกิดขึ้นจริง
ซึ่งต่อรองใบอนุญาตไม่จับปลากับประเทศนี้
ซึ่งกรรมการพิทักษ์เขตอนุรักษ์หมู่เกาะฟีนิกซ์ (PIPA Trust Board) ครอบครองใบอนุญาตนั้น
และจ่ายประเทศสำหรับสิ่งนี้
ดังนั้น มันแข็งแกร่งมาก และผ่านการตรึกตรองมาอย่างดี
เป็นระบบที่มีพื้นฐานที่ดีมาก
และเป็นระบบจากล่างขึ้นบน (bottom-up system)
และเป็นสิ่งที่สำคัญมากในงานนี้
ที่จะต้องมีระบบจากล่างขึ้นบนเพื่อคุ้มกัน
เงื่อนไขสำหรับความสำเร็จได้ถูกทำเป็นรายการไว้
คุณสามารถอ่านมันด้วยตัวเอง
แต่ผมต้องบอกไว้ว่าสิ่งที่สำคัญที่สุด ในความคิดของผม
คือการทำงานในระบบแรงผลักดันของตลาด
ของสถานการณ์นี้
สิ่งนั้นจะทำให้มั่นใจว่า เราสามารถผลักดันสิ่งนี้ไปข้างหน้า
และมันจะเป็นไปโดยมีทั้งประโยชน์ของคิริบาติ
เช่นเดียวกับประโยชน์ของโลก
ผมจะลาไปด้วยสไลด์สุดท้าย
ซึ่งถามว่าเราจะขยายวงกว้างออกไปได้อย่างไร?
เราจะทำความฝันของซิลเวียให้เป็นจริงได้อย่างไร?
ในที่สุดแล้วเราจะพาสิ่งนี้ไปถึงจุดไหน?
นี่คือ มหาสมุทรแปซิฟิค
ที่เต็มไปด้วยบริเวณอนุรักษ์ทางทะเล (MPA) ขนาดใหญ่มากมาย
และเขตอนุรักษ์ขนาดใหญ่ในนั้น
และอย่างที่คุณเห็น
เรามีการปะติดปะต่อไปทั่วมหาสมุทร
ผมพึ่งจะอธิบายให้คุณฟังไปเรื่องหนึ่ง
ข้างหลังบริเวณสี่เหลี่ยมตรงกลางนี้ คือ หมู่เกาะฟีนิกซ์
แต่แผ่นสีเขียวแต่ละแผ่นบนนี้
ก็มีเรื่องราวของตัวเอง
และสิ่งที่เราต้องทำตอนนี้
คือมองมหาสมุทรแปซิฟิคโดยรวม
ในลักษณะเป็นหนึ่งเดียว
และสร้างเครือข่ายบริเวณอนุรักษ์ทางทะเล (MPA)
ไปทั่วมหาสมุทรแปซิฟิค
เพื่อที่เราจะมีมหาสมุทรที่ใหญ่ที่สุดในโลก
ที่ได้รับการอนุรักษ์และยืนหยัดได้ด้วยตัวเอง
ตลอดไป
ขอบคุณมากครับ